
STOP 



Early Journal Content on JSTOR, Free to Anyone in the World 

This article is one of nearly 500,000 scholarly works digitized and made freely available to everyone in 
the world by JSTOR. 

Known as the Early Journal Content, this set of works include research articles, news, letters, and other 
writings published in more than 200 of the oldest leading academic Journals. The works date from the 
mid-seventeenth to the early twentieth centuries. 

We encourage people to read and share the Early Journal Content openly and to teil others that this 
resource exists. People may post this content online or redistribute in any way for non-commercial 
purposes. 

Read more about Early Journal Content at http://about.jstor.org/participate-jstor/individuals/early- 
journal-content . 



JSTOR is a digital library of academic Journals, books, and primary source objects. JSTOR helps people 
discover, use, and build upon a wide ränge of content through a powerful research and teaching 
platform, and preserves this content for future generations. JSTOR is part of ITHAKA, a not-for-profit 
Organization that also includes Ithaka S+R and Portico. For more Information about JSTOR, please 
contact support@jstor.org. 



250 SIGENOT 

Wem (sie) wölt ir mich hye laussen 

Do sprach er dem vil werden got 

Der behyet eweh on allen spot 

Er hüb sich auff die Strasse 

Es volgten jm nachfur das tor 

Drew taussent oder mere 

Hldtbrant (so) weyfst in auff das spor 

Do sprach der fürst vnd herre 

Nun kerent alle wider ein 

Ich entpfich (so) dir land vnd leüt 

Dietmar den bruder mein 



VOLKSBUCHLEIN 

VOM 

KAISER FRIEDRICH. 

Die so eben erschienene abhandlung von Jacob Grimm 
über lieder vnd sagen von kaiser Friedrich dem ersten* 
giebt mir veranlqfsung hier ein altes noch wenig gekanntes 
büchlein mitsuiheilen, worauf mich Ludwig Uhland schon 
vor längerer seit aufmerksam su machen die gute hatte. 

Zwei alte drucke, Augsburg und Landshut, beide vom 
selben jähre, werden schon in Panzers annalen 426 und 
427, und danach in E. J. Kochs compendium der deutschen 
lüteraturgeschichte (Berlin 1798) 2, 240 aufgeführt, aber 
weder hier noch in Gbrres Volksbüchern oder in den deut- 
schen sagen der brüder Grimm ist von dessen Inhalt etwas 
su ßnden, noch auch hat, soviel mir bekannt, in neuerer 
seit jemand davon nachricht gegeben, es scheint daher, 
als habe es sich, obgleich es öfters und an verschiedenen 
orten gedruckt tourde, siemlich selten gemacht und sei als 
Volksbuch frühzeitig außer Umlauf gekommen. 

Auf der hiesigen öffentlichen bibliothek befinden sich 
davon zwei exemplare. das eine, auch von Panzer beschrie- 

* Gedichte des mitlelatters auf könig Friedrich I. den Stau/er 
und aus seiner so wie der nächstfolgenden zeit, von Jacob Grimm. 
Berlin 1844. 

bene, ist im Jahre 1519 zu Augsburg gedruckt und zählt 
acht unbesifferte blauer in klein quart. unter dem titel 
steht ein roher holsschnitt, wie kaiser Friedrich und sein 
kapellan gefangen vor Saladin geführt werden, die er- 
zahlung beginnt gleich auf der räckseite des ersten blat- 
tes und endigt auf der Vorderseite des achten, das ande- 
re, wie es scheint noch unbekannte, exemplar ist gedruckt 
zno Cöln by sant Lupus, ohne jähr zahl, und umfafst 10 
blätter in demselben format. auf dem titel steht ebenfalls 
ein holzchnitt. die Schreibung ist verschieden, aber der 
text stimmt fast wörtlich mit dem Augsburger drucke über- 
ein. ich habe den letztem abgeschrieben, da er ohne zwei- 
fei älter ist als der Cölner. am texte selbst ist nichts 
geändert, dagegen schien es nö'thig die oft wilde Orthogra- 
phie hie und da etwas zu regeln. 

Es sind hauptsächlich viererlei sagenhafte erzähhtngen 
die das kleine buch enthält. 

Über die erste, vom herzog Eckhart und seinem dienst- 
mann Dietmar von Ried, bemerkt Unland 'wir haben hier 
eine bairische sage und zwar eine wappensage, wie denn 
überall die erklärung der wappenbilder und ihres Ursprungs 
eine menge sagenhaßer erzählungen veranlafst hat. das 
geschichtliche und örtliche weifs ich für jetzt nicht näher 
zu erläutern und selbst den bairischen herzog Eckhart nicht 
nachzuweisen, dafs es mit der geschickte nicht genau zu 
nehmen ist ergiebt schon die ganze ersählung von einer 
eroberung Jerusalems durch Friedrich den ersten.' 

In der zweiten sage erscheint das mähre vom ver- 
lornen kaiser in einer neuen fafsungi der tod Friedrichs 
ist in ein verschwinden in fabelhq/ter gefangenschaß ver- 
wandelt, dieselbe sage finde ich in Caspar Hedions chro- 
nica Frankfurt a. M. 1572 fol. s. 780. da seine erzäh- 
lung einige neue züge enthält, so will ich sie hier beifu- 
gen, ob schon ffedio aus unserem büchlein geschöpß haben 
könnte, bestimmter läj'st sich dies nachweisen bei Sebastian 
Frank, der in seinem zeitbuch (Strafsburg \5Z\fol.) bl. 184 b 
und 300 b von Friedrich und bapst Alexander mit den näm- 
lichen ausdrücken spricht, doch ohne der sagen mit einem 
worte zu erwähnen. 

Die dritte sage handelt von der belagerung und erobe- 
rung Venedigs durch kaiser Friedrich, um seinen schwur, 
nicht von Venedig abzuziehen bevor er aus der Marcus- 
kirche einen rossstall gemacht und den Marcusplatz um- 
geackert und körn darein gesät habe, zu erfüllen fand man 
den ausweg, es sollen die Venediger die stände der rosse 
die über nacht in die kirche gestellt wurden und die fur- 
chen mit abwechselnd rothen und weifsen steinen pflastern ; 
ferner vier eherne rosse in natürlicher gr'öfse auf das por- 
tal der Marcuskirche stellen; beides solle zu ewigem ge- 
dächtnis also verbleiben, 'diese deutung' bemerkt Unland, 
'giebt die deutsche sage den berühmten venetianischen ros- 
sen, einem antiken kunstwerkc, und dem eingelegten estrich 
der Marcuskirche.' 

Zum schlufse folgt dann die bekannte sage von dem 
verschwinden des kaisers und seiner Wiederkunft, merkwür- 
dig genug übereinstimmend mit dem von Jacob Grimm aus 
der Pfdlser handschrift 844 milgetheilten gedickte, nämlich 
dafs diese sage von bauern und Schwarzkünstlern ausgehe, 
eine anspielung auf des kaisers Wiederkunft und dessen ge- 
winnung des heiligen landes steht übrigens auch in der 
Marin des Hermann von Sachsenheim (IVorms 1539 fol.) 
bl. 42°, Solt ich durch Alexandri farn, ich bin zu alt ich wil 
es sparn, bifs dafs herr keyser Friderich da hin on schaden 
liieret mich. 

Ich bemerke hier noch dafs die in Grimms abhandlung 
.i. 11 aus Docens misc. 2, 159 angeführte Münchener hs. 
(nunmehr cod. Germ. II, perg. fol. 14* Jh.), worin sich 
ein abenteuer des hern Friderich von Auchenfurt befindet, 
nicht eine Überarbeitung der rudolfischen chronik, son- 
dern die chronik des Enenkel enthält, in der Leipzi- 
ger handschrift des Enenkel (rathsbibliothek cod. Germ. 
100) steht diese erzählung wie es scheint vollständig, s. 
Naumanns catalog s. 33''. am schlufse derselben erscheint 
aber ebenfalls die sage von kaiser Friedrichs verschwinden, 
s. Adelungs nachrichten 2, 197. 

Stuttgart 2 febr. 1845. FRANZ PFEIFFER. 

Ein warhafftige historij von dem kaiser Friderich der erst 
seines namens, mit ainem langen roten hart, den die Wal- 
lten nenten Barbarossa. Derselb gewan Jerusalem, und 
durch den babst Alexander den dritten verknntschafit ward 
dein Soldanischen künig, der in gefencklich hielt etlich zeit. 
Und wie der Pundtschuoch auf ist komen in Bairen. 
(hohscknitt) 
(bl. l h ) Von anfang der weit fü'nff tausent drewhundert 
und neunundfünfftzig jar, und nach der gepurt Christi unsers 
hailmachers ain tausent ain hundert und sechtzig jare : in 
diser zeit ward in der verwalltung nach absterben des babsts 
Adrianus des babstumbs Alexander, der drit des namens von 
Senis geboren, wölcher von zwö'lff cardinalen ordenlich erweit 
ward. Aber er enpfandt vil widerwertig anstcefs von ainem 
cardinal, der auch mit im erwölt was, allain von dreyen car- 
dinein; derselb was vor gchaissen Octavianus und in der 
wal ward er Victor genent. Derselb Victor schluog sich an 
den roemischen kaiser Friderich den ersten des namens, der 
auch diser zeit regiert. So het Alexander sein zuoflucht zuo 
künig Philipsen zu Franckrcich, und het ain vcrsainblung zu 
Clarcmonte; Darinn verband er den Octavianum und kaiser 
Friderichen. Herwider machet kaiser Friderich drey babst 
wider Alexandrum nacheinander. Aber die roemischen rat- 
herrn, die consulcs, warden dem babst Alexander vast gün- 
stig und hielten ime rugk, auch der künig von Franckreich. 
Delshalb ward der kaiser erzürnet und versainlet ain mech- 
tig liere, und was im willen für Rom zuoziehen. Als er im 
zug gen Brixsen kam, allda was bischoff der hailig Hart- 
man, der dann des kaisers beichvatter was und der kaiser 
vil vertrawens in den selben bischoff setzet, welcher bischoff 
den kaiser von seinem fürnemen und grimmen abwendet und 
straffend : er soll sich nit leichtlich wider den babst, die kir- 
chen und das christenlicli volck bewegen lassen. Dieweil 
aber er die leutschen fürsten und ander ime jetzt so willig 
in aller gehorsam gerüst und gewapnet het, so gebürt im, 
daz er das creülz an sich naeme, und zug zu rettung dem 
künigreich zuo Jerusalem, wann Almeritius der sechst künig 
het gellt vom Soldan empfangen umb die stat Alexandriam. 
Nachvolgend abermal, als er für Alkheyro zoch, het er sich 

mit gelt stillen lassen, und zoch ab und starb; mit disem 
ward Jerusalem wider vom Soldan eingenomen. Daz solt 
4er kaiser ze hertzen nemen; auch das seines vatters bruo- 
der, künig Conrad, das hailig landt mit so grosser müe, ar~ 
bait und pluotrergiessen erobert het ; Auch so vertrustet in 
der bischoff Hartman : (bl. 2*) er west künig Philippen auch 
zuobewegen, das er mit besunder höres krafft im zuohilff zug. 
Mit dem ermanen bewegt er den kaiser, über meer zuozie- 
hen. Diser kaiser was von geburt ain Schwab. Sein vat- 
ter hiefs hertzog Friderich und der was genent der küen 
hertzog Friderich zno Schwaben. König Conrad was sein 
bruoder; der Conrad regiert das reich finfflzehen jare und 
erlanget nit die kaiserlich krön; aber kaiser Friderich, der 
vorgenent, regiert das ramisch kaiserthumb achtunddreyssig 
jar, het ainen roten langen bart, del'shalben in die Walhen 
nenten Barbarossa. Nach anweisung des meer genenlen bi- 
schoifs Hartmans zuo Brixscn hat der kaiser ermant die 
christenlichen Kirsten, den hertzog Otten von Sachsen und 
den hertzogen zno Beham (denselben hertzogen machet er 
zuo ainem künig und daz Behamerlandt zu einem kunigreich, 
auch den marggraff Diebolden von Osterreich zu ainem her- 
tzogen, und die March Osterreich zu ainem hertzogthumb) ; 
auch berüefft er hertzog Eckharten von Bairn, pfalltzgraven 
zu Wittelspach und grave zu Scheyrn; auch die landgraven 
von Hessen, Türingen; auch vil bischoff und graven die in 
aigner person zugen mit ainer grossen macht, aillF wagen- 
purgcn, durch Ungern, Suhary und Traciar gen Constanti- 
nopel. Von dannen halff im Isaac der griechisch kaiser gen 
Bofshorn, wan er auff sein, kaiser Friderichs, höre sorg 
het. Also zoch er und gewan dem Türeken ab die stett 
Philomeniam und Iconum und wiiestet alle gegent mit raub 
und praudt; raiset darnach in das klain Armeniam. Allda 
pracht er alle ding in sein gewallt, also das sich Saladinus 
der turekisch kaiser gantzer aufstilgung besorget* künig Phi- 
lips zu Franckreich zoch auff ainen andern weg auch zuhilff 
durch Syriam; auch Richardus der künig von Engellandt. 
Die gewunnen die mechtig stat Ptholomaidam und (zugen?) 
fiirter auff Jerusalem zu kaiser Friderichen. 

Wie sich kaiser Fridericb der erst legeret mit häres 
krafft für Jerusalem, und der künig von Franckreich Pbi- 
lippus genant mit sambt künig Richardo von EngelJandt, 
auch ain hertzog aufs Bairn Eokhart genant zuhilff komen 
dem kaiser. 

(bl. 2 h ) Als aber sie sich für Jerusalem legerten und 
funden daz Saladinus die stat Jerusalem gewunnen, die Chri- 
sten etlich ertoedt, und nachmalen als sie gnad erlangt net- 
ten, das er jeden so vil er tragen mocht ziehen liefs, ursach 
das er der stat, wo sie die nit betten aufgeben (nit?) ge- 
winnen mögen, nach solcher erobrung die glogken abgeworf- 
fen, aufs den hailigen stetten daran Cristus gelitten und aufs 
den gotzheüsern stall gemacht: warden die Christen begir- 
lich zuofechten mit den ungläubigen und lesterern gotes, als 
auch sie all mit grossen freuden und andacht das hailig landt 
und besunder die stat des hails mit innigkait grücfsten. Als 
aber Jerusalem auf ainem perg gelegen und noch mit hoehern 
pergen umbgeben, kainen prunnen, allain cistern, darinnen 
sich das regenwasser versamlet, und ainen klainen pach Si- 
loe, der je Sommerzeiten gar kain wasser hat, der vom perg 
Syon durch das tal Josaphat rinnet: alda wardt rat geschla- 
gen, die stat allenthalben zuo umbgeben und stetz zuostür- 
men, den inwonern kain ruo zulassen. Und stürmelen .x. 
tag und nacht. Als die cristen gegem lag auf die maur ka- 
men und des kaisers fan, an der ainen Seiten der adler, an 
der andern seiten das creütz Christi, wöleher christenlich 
streit* von dem hertzog Eckhart von Bairn zuohandthaben 
in sein handt vom kaiser und allen christenlichen hör bevol- 
hen was, der in nach seinem vermögen bewaret. Als aber 
der nachtrugk der cristen am stürm schwach, also das die 
ungläubigen inwoner sich wider die cristen, so auf die maur 
komen, warden heiftigklich wider setzen, und vil derselben 
erstachen und erwarffen, auch erschluogen, das dem berlzog 
Eckbarten so angst wart, das er den streitfan muest naigen, 
sich mit dem scliwert enthalten, wann er schier den nierern 
tail der, so zuo im auf die maur warden vom adel und ge- 

* streitfan? 

mainen cristeu komen, ertoedt und wenig trosts het, mocht 
auch nit mer zuo ruck, warden so hart bezwungen, das der 
hertzog Eckhart muost des roemischen reichs fan verlassen, 
das. er gantz in der ungläubigen gewalt kam : allda schier 
nach aller unhoffnung stürmeten die Christen wider an dem- 
selben ort, und als sie nit widerstandt fanden, kamen sie on 
sundere beschwerung auch auff die maur, funden hertzog 
Eckharten, auch den hertzog von Lotringen mitsambt jren 
helffern, der wenig warn, schier gar überwunden. Als die 
schier gar verzweifleten hilft" enpfanden, und ainen nachtrugk 
merckten, wie wol sie kain (bl. 3") panier noch fan mer bet- 
ten, kamen sie . von der maur mit gewalliger werhafftiger 
handt in die stat, und triben die jnwoner zuo rugk auff ainen 
platz. 

Allda Iieffen die ungläubigen von allen enden zuosamen, 
als sie borten das die Christen in der siat Jerusalem waren 
und macbeten ain Ordnung und verliesscn die weer auff der 
maur an vil enden. Als aber der cristen noch vil zuo we-. 
nig, mochten auch nit wol ainer solhen menig besteen, auch 
nit wol orduung zuomachen, waren auch mit kaiuem fan ver- 
sehen, mochten auch nit zuorugk wider auff die maur nocli 
flucht haben, allain das sie got den allmechtigen anruofften, 
und begerteu all ritterlich als die fruröen cristen zuosterben, 
und richten sich wider der ungläubigen Ordnung, mit in zuo- 
schlagen. Also meret sich im slurmb ir hilff, das je lenger 
je mer über die maur der cristen zuo in kamen mit begir 
zuoschlagen. In dem was undter in ain guoter crist, der 
mit hertzog Eckhart aufs Bairn über mör gezogen und imc, 
wiewol er ainer schlechten gepurdt gewesen, stelz angehan- 
gen ist, darumb er auch, nachdem er Dietmar mit seinem 
lauffuam hiefs, uachmaln Dietmar Anhenger genant warde, 
und sein vatter ist gewesen aiu raülner, gesessen zu Ried 
am Haufsrugk am wasser, genent die Achen. Derselb Diet- 
mar was so aines freidigen dürfftigen* gemüete : do er sach 
das die cristen on ainen fan kain gewisse Ordnung halten 
mochten, nit gar wol wessten, wer freund oder veindt (war 
C), zoch er ab seinen pundtschuoch, der (vast C) auff die 

* durstigen V. 

pewrisch art gemacht was : hoch bifs an das knie, mit dreyen 
grossen ringken. 

Wie der hertzog Eckhart auff die mauren kam mit des 
kaisers fan, und derselb jm abtrungen ward, und wie ai- 
ner, hiefs Dietmar, derselb zoch ab seinen schuch und stiefs 
in an ainen spiefs zuo ainem zaichen, das die Christen ain 
zuoflucht hetten, dann sie hetten kain fanen mer*. 

Dardurch stach er ainen langen raifsspiefs zuo ainem zai- 
chen aines paniers, wann er anders zaichen an dem ort nit 
haben mocht ; denselben spiefs und durchstochen pundtschuoch 
gab er seinem landfsfürsten hertzog Eckharten. Der enpfieng 
in mit freüden und ermanet das christenlich volck zuo dem 
zaichen de§ pundtschuchs. (l>l. 3 b ) Also het alles christen- 
lich volck ain aufsehen auf den pundtschuoch, versamelten 
sich darzuo, hielten Ordnung, stritten ritterlich fünff stundt, 
und Dietmar der Anhanger hielt sich neben hertzog Eckhar- 
ten wpl, halff trewlich bewaren den pundtschuoch, wiewol 
er kain hosen, allain den lincken pundtschuoch anhette und 
liitzel harnasch (sein haubtharnasch was ain krantz von laub). 
Alsq gab der almechtig got hertzog Eckharten under dem 
pundtschuoch und (Jen cristen den sig, das sie ob vierund- 
zwaintzig tausend haiden, Turcken, Saracen, (und C) Ara- 
bier erschluogen, gewunnen auch die stat Jerusalem und den 
perg Syon und besetzten das hailig grab mit frummen an- 
dechtigen brüedcrn sant Franciscen ordens. Und ein hertzog 
von Burgundi hat jerlicher gilt tausent gülden denselben brüe- 
dern von seinen erblichen landen zuogeben verschafft, die 
in durch Wechsel der kaufleut noch auf disen tag geantwort 
werden. Und diser rcemischer kaiser Maximilian hat die 
jerlich (auch sein sun hertzog Karol auch jerlich) den armen 
brüedern geraicht. Nach solcher froelicher erobrung besetzt 
der kaiser Friderich das hailig land mit cristenliphem volck 
und belonet ainen jeden nach seinem verdienen; und sonder- 

* Diese Überschrift, die die erzählung hier zur unzeit unter- 
bricht, gehört hinauf vor In dem was undler in u. s. w. — der 
anfang des folgenden abschnittes lautet in C Als nu Dietmar ersach 
den grossen mangel des fanens, nam er ainen langen spiefs, un4 stach 
den durch sinen buntschnch, raicht den uf zuo einem zeichen u. s. w. 
Z. F. D. A. V. 17 



258 VOLKSBUCH VOM K. FRIEDRICH 

lieh hertzog Eckbarten von Bairn hat kaiser Friderich. geli- 
tten erblich zuo belonung seiner guotthat Hollandt, das er 
bat innen gehabt, dahin geheirat und gewont. Und seiner 
nachkomen ligt ainer zuo Straubing im Frawcnprüdercloster 
begraben. Es haben auch etlich stet gen Hollandt gehjoert, 
die im erblich zuogetailt sind. Es haben auch dieselben her- 
tzogen allweg den pundtschuoch gcfüert, und ir wappen ist 
also gewesen. Aber dasselb gescblecht hat nil lenger dann 
zwayhundert jar ungeferlich gewert, sind all gestorben, und 
zuo Straubing ligt der letst begraben. Einer, bertzog Eck- 
harts bruoder, der was so ungeraten, das er auff ain zeit 
im zorn zuo Scheyrn auf der pruck ain handtschuoch in die 
liifft warlf und sprach 'nim hin, Teufel, ich gib mich dir 
und meinen tail am Baierlandt V Also füeret in der teufel 
und den handschuoch zuo Scheyrn in den see ; da ist es noch 
ungehewr. Aber hertzog Eckhart begäbet den Dietmar An- 
hänger reichlich. Der- kaiser gab im ain wappen, wie her- 
nach die figur anzaigt: ' ainen ast, drey laub, und be- 
stettung etlicher mafs seiner güeter, die jm hertzog Eckharl 
geben het und der kaiser, die Dietmar etliche zuo clostern 
gen Reichersperg und underhalben 2 geben het. Der ist ain 
anfang (bf. 4') gewesen des margks Ried 3 und der gegenl. 

Wie hertzog Eckhart den Dietmar Anhenger begabt mil 
ainem wappen, und wie der margk Ried erstlich erpawen 
ward. 

Darumb und im willen ain slat auffzuoriclit.cn 4 (wann 
es vor alles wald und holtz wildnus was) erlanget (er C) 
den fleck Ried, den er erweitert (und gab im C) ain stat- 
lich wappen (das sie füren sulten C), ainen schwartzen pund- 
schuoch in einem gelben veldt. Als aber er starb, erlasch 
das wappen der von Ried ; aber hertzog Friderich, als er den 
stifft Saltzpurg krieget, hat in das wappen, den pundtschuoch, 
wider bestett. — 

Als aber die cristen etlich zeit in dem gelobten landl. 
nmbzogen, mit freuden die hailig stet haimsuchten und ver- 

I. wie — anzaigt fehlt C. 2. anderthalben C. 3. schon oben 

und hier Reid C. 4. So nun Dietmar jm willen was ein stat 

"• * w. C. 

ordnet der kaiser die wider aufzurichten, ordnet der kaiser 
das christenlich volek in etlich häuften und zugen underschid- 
lich wider anhaims. Aber nach glücklichem obsig entstundt 
dem kaiser in seiner widerfart ain wunderliche anfechtung 
zuo; das zündtet an > babst Alexander, der dem kaiser wi- 
derwertig was; des neid was noch nit aufsgeloschen. Der- 
selb babst bestellet ainen maier, der dem kaiser ungewarnet 
nachzoch; der malet den kaiser guot und gerecht, aber haim- 
lich, dem kaiser unwissent. Dasselb bild schicket der babst 
dem künig Soldan und pat in das er fleifs het, wie er den 
kaiser möchte fahen, und achtet, es wer im leichtlich zuo-- 
thun; und ob er in fieng, daz er in (wo er sich nit wolt 
kaiser nennen) nach dem bild erkennet. Wann der babst 
forcht den kaiser, het wol leiden mögen das der kaiser wer 
nit mer zuo landt komen. Als der Soldan das pild empfieng 
und-enpfieng des babstes willen, stellet er mit guter kunt- 
schafft dem kaiser nach in Armenia. Und als er 2 ains ta- 
ges erhitzet, ritt er mit etlichen gar wenig seiner diener 
vom höre, im willen in ainem fliessenden wasser sich zuo- 
erküelen, wann er mit schwaifs beladen was. Als. er sich 
dazuomal gantz wenig besorget, gieng er und sein caplan 
etwo ainen klainen weg von seinen mitreittern, sich schick- 
ten 3 abzuoziehcn: in dem kamen die Soldanischen, die ir 
kuntschaftl gerecht wessten, und fuorten den kaiser und sei- 
nen caplan haimlich, den andern unwissend,* gefangen hin- 
weg für den Soldan. (bl. 4 b ) 

Wie kaiser Friderich mit seinem capellan gieng in ain 
wasser, sich zuoerküelen, und er mitsambt seinem caplan 
von den Soldanischen gefangen ward und gebracht den kü- 
nig Soldan, der in ain gantz jar gefencklich hielt. 

Als aber über etlich tag der kaiser und sein capellan 
dem Soldan gebracht warden gefangen, verlaugnet der kaiser 
seines kaiserlichen namens, nennet sich, er wer kaiser Fri- 
dericbs thürbüeter über landt. Aber der Soldan der sagt im, 
er verhielt im die warhait, er wer selbs kaiser Friderich ; 
und schicket nach dem bild und liefs des babsts brieff lesen. 

1 . das richtet zuo C. 2. er fehlt C. 3. schicket C. 

4. den andern unwissend fehlt C. 

17* 

Da crschrack der kaiser und fand, das in der babst in todt 
verraten het, und begert gnad. Also warden der kaiser und 
der caplan gefencklich etjich tag gebalten. Nacbvolgend liefs 
in der Soldan ain camin ' beraiten und wol bewaren. Darinn 
waren sie drew roouat; aber an essen und andern kain man- 
gel sie betten noch litten, dann das der kaiser sieh bet Ster- 
bens verwegen, Als aber die, so mit kaiser Friderich ge- 
ritten, den tag und über nacht des kaisers warteten und nach 
im ritten und fragten, Lunten und mochten nichts erfragen, 
also das niemant wesst, wie ime und dem caplan geschehen 
was. Dann als das geschray in das volck her kam, ward 
menigklich umb den frummeu cristenlichen kaiser trawrig; 
und als sie horten, wie er des willens gewesen in dem 
schnellen pacb, der von den hoechsleu pergen in Armenia 
zutal lief, zu paden : ertailten und mainten gewislich, er wer 
und der caplan ertruncken, und ainer wolt dem andern ge- 
holfen haben und weren bald ertruncken. Also wart ain 
gantz monat nach im gesucht, aber nicht gefunden. Dem- 
nach verwagen sie sich, erwölten von newem haubtleüt, zu- 
gen mit gewaltigem hör wider haim und sagten menigklich 
von dem verlornen kaiser Friderich, und was ain grosse klag 
umb in. Also wolten die curfürsten kainen roemischen künig 
erwölen, wollen ain jar still halten mit der wal (Der kaiser 
het ainen sun, Otto genant, der was noch zwaintzigjerig, 
zu der wal mer dann zu jung), und ward also mit grosser 
begird aiiff in ain jar gewart, wicwol sich in rnitler weil ain 
trugner, der auch ein rolcn barl het, an der person kaiser 
Frideriehen vast gleich, sich (so) aulsthet, er wer der ver- 
lorn kaiser Friderich, betrog das gemain volck. (bl. 5") 
Aber er ward gefangen und peinlich gefragt; da verjach er 
seinen betrug, wardt defshalben gestraft. 1 Nun lag kaiser 
Friderich und sein caplan dort, allen cristen verporgen, ge- 
fangen bei dein künig Soldan zuoBabiloni, hetten grol's ver- 
langen in teutsche land, aber des gar kain hoffnung ; gedach- 
ten oflt: wo in das glück zuo land hulff, wolt der kaiser 
sich an seinem verraeter babst Alexander rechen. Als aber 
sie nun schier ain gantz jar gelegen und der Soldan (der 

1. eaminata = kemenäle. 2. vergl. Grimms Mythologie He ausg. 

910. 

ain Mamalugk, äin verlaugneter crist Was) vil aufsehens auf 
die zwen mau, den kaiser und seinen caplan, haimlich het, 
fand, daz sie baid alitag ire hores petleten, als waren sie 
religiösen, und der caplan het in seinem petpuöcb, in ainetn 
geschoben ledlein der pretter des petpuchs, etliche unconse- 
crierte. oblat, der er sich zuozeiten im veld und im höre ge- 
praucht het, der aines consecriert der caplan. Vor dem hoch- 
wirdigen sacrament als irem geschöpffer und trostbitten die 
zwen teglich und nächtlich mit grosser innigkait paten nmb 
hillF und ereten got den allmechtigen. Das mercket der Sol- 
dan, hielt sie für bestendig frum Christen und ward zuo barm- 
hertzigkait bewegt; bedacht auch, offt des babsts untrew nnd 
verraeterey. Als das jar sein endt erraichet, nam im der 
Soldan für den kaiser zuo begnaden, luod den kaiser und 
caplan zuo seinem tisch (doch in guoter verwarung), und 
redten vil von allen Sachen. Aber die zwen hielten sich de- 
müetig, begerten allain gnad. Und ab die das fruomal as- 
sen, begert und redet der Soldan zum kaiser Friderich ' ir 
seit in ewr verwailtuog anhaims ain grofsmechtiger kaiser, 
wiewol ir nun in unserm gewalt gefencklich gehalten werdt : 
wo aber wir bey euch, wie ir bey uns, als unser groester 
veindt in solchem schein uns in cwrem gewalt het, was wolt 
ir mit uns handln, toedten oder lebendig lassen?' Nach ai- 
nem zimlichen schweigen gab der kaiser mit grossen sorgen 
antwort: 'gebietender herr, wo ir in meinem gewalt, gleich 
wie ich jtzt alhie ewr gefangen bin gehalten, wert, also daz 
ich meines gevallens mit euch meinem veindt und besonder 
mit ainem ungläubigen handln möcbt, bab ich vormals ge- 
dacht, eh ich ewr gefangen worden: wo mir das glück hilff 
thet, das ich euch möcht wie ir mich erobert, was mir mit 
euch zethun wer, und bey mir selbs in rat fundeu und ent- 
lich beschlossen, das ich euch als aiuen grofsmechtigen herrn nit 
anders dann wie ir mich bifsher auch gefencklich wol (/. wolt) 
bewart gehalten haben; und mir wer laid geschehen (öl. 5 b ) 
das ir solt mangel gehabt oder gelitten hett, wiewol mir. von 
euch in meiner gefencknufs auch nichts begegnet noch wider- 
farn ist, das ich euch wolt (also wie ich mir selbs fürgeno- 
men) gehalten haben; bab ich die ursach bedacht, das mir 
als ainem roemischen kaiser ain grosse eer gewesen wer und. 



262 VOLKSBUCH VOM K. FRIEDRICH 

ewiger' gedechtnus wol wirdig, das ich durch meinen hailma- 
cher Cristo so weit über mör gezogen mit hörcs krafft, das 
hailig landt Jerusalem und das hailig grab erobert und den 
herren, der unter dqr, sonnen der möchtigst geacht wurdt, 
gefencklich unter meinem gewalt und meines gcvallcns mit 
euch wol bandln möchte: ob ich euch dann wol hielt und 
ewrem standt nach erliche bandlung mittailet, was lob eer 
wurd ich erlangt haben, was wurd über vil jar von mir ge- 
schriben und gesagt werden ! Wo ich aber gnuogsäme bürg- 
schafft und versebreibung oder gaisel von euch angenomen, 
und het euch umb ein summa gelts oder golds auff Schätzung 
wider unversert wider zuo ewrm raich anhaim lassen, mit 
der Verbindung daz ir dieweil ir lebt, auch ich dergleichen, 
bey verpfendung der gnaden unser gölter, auch bey eren 
glimpff und trewen, das unser kainer den andern mit kainer 
kriegsüebung anfertigen wolt, frid unser baider lebtag gegen 
einander für uns selbs und unser underthanen getreulich hal- 
ten,, wo ich euch, wann ich euch wie ir mich fiirgenomen 
gefangen bet, mit diser mainung aufsgeschlossen und erlich, 
so verr ich zugebieten, euch des wegs anhaims verglait und 
versichert het, und auch bey andern aufswerdigen künigen, 
die mir verwont, hilf, rat, fürderung und fürschub gethon. 
On zweifei, es müest ain unverstendiger sein, der mir umb 
solche guolthat nit das pest nach redet; on zweifei, ir het 
auch mein dieweil ir lebt wol gedacht, gesagt, Ich hab an 
kaiser Friderichen nit ainen veindt, nit ainen tirann gehabt, 
dieweil er die oberhandt ob mir gehabt, sonder ich hab ai- 
nen getreuen wirt und gastgeben gehabt, der mir kain hcr- 
tigkait noch untrew nie gethon hat. Dieweil aber sich das 
glück umbgekert, und das, so ich mir het wol bedechtlich 
fiirgenomen, wider mich und nun mir auf dem nack ligt und 
bin nun in ewrem gewalt, mügen mit erbarmung oder streng- 
lich mit mir handln, darinn bevilch ich mich meinem schöpJfer 
Christo und ewrn gnaden.' An diser red het der Soldan ain 
grofs gefallen, niereket das der kaiser aines hohen geüebten 
verstandt, gueter gerechter Sitten, warhaft, auch gotzförchtig 
(öl. 6 a ) was, gedacht wol, das er wol billich mit seinen Sit- 
ten ain kaiserthumb möcht regieren, und sprach zuo dem 
kaiser 'lieber herr, geschech euch nach ewren Worten! ich 

wil uit.iner, von euch haben dann wie ir selbs geredt habt, 
und das so an mich wolt begert haben, wann ich ewr wie 
ir jetzt mein gefanger. seit, also thuet demselben volziehung, 
so soll ir erlich wieder anhaim komen, setzt pürgen und gai- 
seln, stell die verschreibung wie ir selbs geredt habt, mit 
der verpferitung und verliesung der gnaden unser götter, dann 
zuo Schätzung teger ich dreümalhundert tausent Sigkl zu 
nemlichen zeiten zuo bezalen. * Darzuo redt der kaiser, es 
stüendt im nit wol an das er enderet sein aigen urtail; die-, 
weil er aber bet gnad funden, des dancket er Christo und 
erfrewet sich seines genedigen zuosagens. - Aber er mocht 
weder gaisel noch pürgschafft nit gehaben und so vil goldes 
der Schätzung, ursach das er nit anhaim, und so verr über 
mör nit bitten noch begern mocht, pürgen und gellt aufzu- 
bringen. Defshalb er müest sein lebtag gefangen sein. Dar- 
zuo redet .der Soldan : er bedacht in, den kaiser, im pesten, 
er wolt seinen tagenden, eren und frombkaiten also ver- 
trawen, das er die verschreibung aufsricbtel, des frids hal- 
ben, wie er selbs anzaigt bet, dann der Bürgschaft! halben 
wolt er, Soldan, das der capellan belib mitsambt der conse- 
cricrten hostia, wann er, Soldan, het offt haimlich gesehen 
die ccr und wirde die der kaiser und sein capellan dem 
hochwirdigen sacrament gethon hetten; demnach begeret er 
nit anders, doch das der capellan in abwesen des kaisers dem 
sacrament alle eer thet wie vor, und was er zu der eer got- 
tes nottürfftig würd, wollet er im nit mangel lassen; dann 
das der kaiser genad enpfund und seinen guoten willen mit 
erbarmung spüret, wolt er zuschatzung nit mer von im ha- 
ben dann hunderttausent ducaten. Des dancket im der kaiser 
mit wainenden äugen solchs gnedigen willens, und den kai- 
ser trawet 1 nit anders dann das er das bailig sacrament und 
seinen getreuen capellan soll hinder im zuopfandt lassen. 
Also wurden die. fridbrieff und schatzungbriefF auiTgericht, und 
der kaiser bat den capellan das er mit andacht wolt dem 
hailigen sacrament alle gebürliche eer thun und ain klaine 
zeit gedult haben : er wolt seinen kopfF nit ruoen lassen bifs 
er seinen schopflcr und erloeser, auch in als seinen getrewen 

I. der k. lauret C. 

dierier, erlediget, mit gelt oder mit kläinoteil. Also ordnet 
der Soldaü dem kaiser alle* nöttütfft (bl. 6*) art raisigett, VOT- 
sach in mit zerung, gab im ainen trützSlinan oder glaitztnan 
züö und besonder fürdefüngbrieff, gab im oncli selbs, nach- 
dem Von allen und joden wainet urlaub Harne, besonder von 
dem hochwirdigen säöfament and seinem cäpellan, das glait 
eiwö Verr und schencket dem kaiser vier barbarisch rofs und 
seltzäme klainat nnd leut, die er solt mit im zuoland brin- 
gen. Also ward der kaiser mit zwaiunddreyssig pferden und 
etlichen meülern erlich durch die landt des Soldans verglait, 
Und wo sein undterthatt Seinen, des Soldan», panier oder brieff 
Sähe», knieten sie nider. Als sie aber das teutsch landt er- 
reichten, lag der kaiser still zuo Brixsen bey dem bischoff 
Hartman, der sich sein und all teutsch Kirsten und menigklich 
erfrewten seiner zukunlFt, und besonder der frembden ge- 
schieht, also das ain grofs zuoreiten Was von des reichs fur- 
sten und gTofsmechtigen, die begertea den kaiser zuo sehen 
Und sein beschwaer so er erlitten zuo hoern, und ward von 
menigklich mit grossen frewden entpfangen. Als aber die 
Soldanischen reü'ter, sein mitgeferten, den es reichlich erpot- 
tea Ward, wol aufs rassteten, vörtiget si der kaiser erlich 
ab mit Sondern gaben, schicket auch sein glaitaleut wider 
umb mit in; damit sie auch sicher anhaim kamen mit freu* 
de», brachten auch seltzam klainat mit in anhaim mit schrei- 
ben, so der kaiser schicket dem Soldan, daran er besonder 
Wolgefallen het. Nachdem zoch der kaiser gen Nürmberg, 
allda berüefll er all stendt des reichs, het ainen grossen 
reichstag, da beklaget er sich vor allem reich der untrew 
Und verraeterey des babst Alexanders, zaiget auch den brieff, 
den der babst het dem Soldan geschickt, den der Soldan dem 
kaiser, angesehen des babsts untrew, het zuogestellet. Also 
nach der klag des kaisers und seinem anzaigen, wie in der 
Soldan gehalten und das hochwirdig sacrament zuo pfandt 
müessen lassen, auch mit entdeckung der verschreibung und 
Schätzung, wie er auch so erlich zuo landt wer verglait wor- 
den, Verwundert sich menigklich und hellen ainen grossen 
Unlust über den babst Alexander, schwuoren und verhies- 
sen dem kaiser solche verraeterey zuo rechen. Also samlet 
und berüefll der kaiser gen Trienl ain grofs hör, zoeb 



VOLKSBUCH VOM K. FRIEDRICH 285 

durch welsche laude, das im niemant widerstandt thet, für 
Rom. 

Wie kaiser Friderich für Rom zoch mit (bl. 7") vil volks 
und schwuor bey seinen ern, er wolt sich rechen an dem 
bähst Alexander, der in gegen dem künig Soldan verraten 
het, darumb er dann gefangen ward von dem Soldan. Also 
floch der habst gen Venedig, dem er nachfolgt mit hörcs 
kram. 

Da entran der bähst 1 und etlicb cardinel in die alt stet, 
zuoletst in seines kochs klaidern aus Rom und kam auff das 
mör und gen Venedig; enthielt sich zuo Venedig in ainem 
munchcloster. .Dem volgt der kaiser nach, legeret Bich na- 
hent zuo Venedig anff das gestatt und thet in vil zwangs 
Und abbruchs. Als aber sich im reich «wischen den forsten 
Unwillen erhuob, zoch der kaiser in daz reich, und damit er 
die Venediger und den babst obsigen möcht, liefs er seinen 
sun Ottonem 2 vor Venedig mit höres krafft ligen, und er 
stillet der fürsten Widerwillen, bracht auch in der zeit die 
hailigen drey künig nach erobrung der stat Mailand von dannen 
durch Rainaldum, 3 ertzbischoff zuo Cöln, in die stat Göln, 
da sie noch seind. Als aber des kaisers sun mit den Vene* 
digern ainen frid het angestossen mit verzigkten verschrei- 
bungen, liefs sich des kaisers sun Otto laden in die stat Ve- 
nedig ; dergleichen thet auch Otto die Centeloni, das sind die 
Venedigischen ratherren, luod sie heraufs unter seine gezellt 
in das hör. Do erbotten sie sich so freuntlich, theten im 
grosse eer, also das er sich vertrauet, daz der verzigkt frid 
aufsgieng; gedacht nit an die falschen tück, und ward also 
von in gefangen; vermainten, wo des kaisers sun gefangen 
wer, so wurd der krieg leichtlich gericht. Also ward dem 
kaiser ain wissen gemacht des suns gefencknus und mit was 
listigkait sie warn umbgangen. Nichts minder lag das höre 
still vor Venedig und warteten beschaids vom kaiser. Also 
ruoet der kaiser nit, kam selbs wider für Venedig vil grim- 
miger dann vor und ward so seer erzürnet das er schwuor 
ainen aide das er von Venedig nit wolt abziehen, er het 

1. Do der babst des kaisers anfsatz vernam, da eotran er C. 
J. Otten C. 3. Kamaldnm A, Ranaldum C. 

dann vor aufs sant Marx kirchen ainen rofsstall gemacht und 
seine rofs darein gestellt und sant Marxplatz umbgeackert 
und körn darein gesast. Und griff die Venediger mit solchem 
ernst an das sie sich vor im nit zuo fristen uesten. Also 
hetten sie, gern frid gemacht und mit gelt gestillt, das aber 
der kaiser alles verachtet : er wolt seinen schwuor halten. 
Darnach üebten- sich der babst und die Venediger bey den 
welschen hertzogen und marggraffen und bischoff (öl. 7 h ) 
Hartman. Die unterteidigten lang, und dieweil je der kai- 
ser in seinem schwuor wolt verharren, willigetenf die Vene- 
diger das des kaisers schwuor solt fiirgang haben, also das 
der kaiser seine rofs in sant Marxkirchen stellet über nacht 
und auch sant Marxplatz lassen ackern und körn darein seen. 
Das ward also verteidigt, „doch das die Venediger sollen, wie 
die rofs gestellt wurden, die stendt der rofs mit roten und 
weissen stainen underschidlich pflastern, defsgleich die furch 
so geackert wurden auff dem platz, und sollen vier erdene 
rofs öder glockenspeisene rofs gleich in der greefs anderer 
rofs stellen auff das portal sant Marx kirchen; die zaichen 
des pflasters und die rofs sollen ewigklkh steen und zuo ge- 
deohtnufs gehalten werden, und zuo abtrag dem kaiser dreü- 
mal hundert tausent ducaten. Diser fridt ward aufsgeriieflt 
und des kaisers schwuor wardt gehalten: die rofs gestellt 
und geackert, als das anheüt noch zuo Venedig gesehen würd. 
Also prach der kaiser mit seinem hör auff und zoch sambt 
seinem sun wider in daz reich und schluog von gold ain 
müntz, auff die ain seilen des kaisers gesicht, und auff die 
andern seiten ain monstraritzen und ain ostia darinn. Mit 
diser müntz erlediget der kaiser das hochwirdig sacrament 
und seinen caplan von dem Soldan. Diser kaiser. ward be- 
redt von sant Hartman des Brixischcn bischoff das er ablas 
von dem babst begeret seiner seel zuo guot.' Also demüeti- 
get sich der kaiser und leget sich unter 1 'die' füesze des babsts. 
Do trat der babst dem kaiser auff .seinen hals und sprach 
'es stet geschriben: ob der schlangen und ob dem basiliseken 
wierst du wandern und breiten den leon und trakhen.' Do 
sprach der kaiser 'ich bin nit dir, sonder Petro, des nach- 
koroen du bist, gehorsam.' Also wardt die sach zwischen 
des babsts und kaisers gericht, und der babst kam zuo dem 

dritten mal gen Rom and hielt ain cpncili und ordnet 'vil 
zuo gemainem nutz der kirchen, starb im ainundzwaintzig- 
stem jar seines babstthumbs. Der kaiser het zwuo haufs- 
frawen : die erst ain marggreffin von Voburg, des marggraff 
Diebolds tochter; von der. liefs er sich sippschafft halben 
schaiden. Nam ain andere greffin, junckfrawen Beatrix, des 
graffen von Burgundi tochter, lebet seligklich, was grofstae- 
tig, küenmüeüg, milt, gestreng und ain redsprechig man, 
und ausserhalb der kirchenvervolgung in vil Sachen berüeinbt, 
das nach dem grossen kaiser Karol (bl. 8") in geschichten 
kainer mer gethon • het. Und ist znoletst verlorn worden, 
das niemandt waist, wo er hin ist komen noch begraben. 
Die pawra und schwartzen küostner sagen, er sey noch le- 
bendig in ainem holen perg, soll noch herwider komen und 
die gaistlichen straffen und sein schilt noch an den dürren 
paum hengken, welchs paums all Söldan noch fleissig hüeten 
lassen. Das ist war das des paums gehü'et wirt, und sein 
hüeter ~Üarzu gestifil : wölcher kaiser aber seinen schilt sol 
daran hengken, das waifs got. * 

Gedruckt zuo Augspurg. M.D.XIX. 

* von der littt de* bamnes erzählen auch Joh. von Hildesheim und 
Mantevilla. s. mythologie 909. 910 anm. 



ZUM VOLKSBÜCHLEIN VON K. FRIDERICH I. 

Aus Eusebii chronica, aller christl. kirchen. Durch D. Caspar Hedion 
zu Strafsbnrg verteutscht. Franko am M. 1572. Toi., 

Die Historien sagen, wie der Bapst scltzame practick gehabt discn 
Fridcricum vmbzuohringen, mit gifft oder mSrderey. Dann einen schalcks- 
narren der Bapst keiser Fridericben zuogericht, der auch auff den Mu- 
sicinstrumenten spilen kondt, der jhn auff ein zeit vnderstanden zum 
fenstcr in ein tieff wasser zuowernen, wie dann geschehen, wo der 
keiser nit geschrien, Masz man jhm were zuohülff kommen. Da dann der 
keiser von den seinen erlofst, sie disen schaicksnarren zum fenstcr 
hinanls gestürtzt sollen haben. Auch hette der Bapst einen andern 
bestellet, arabischen gifft bereiter, der die Sporen, Rofszeum, Ring, 
Schellen, vnd alle dise zuogehör also ve*rgifftet hat, dafs, wo es der 
keiser angeruret, hett er sterben müssen. So bald aber der keiser di- 
ser vergifftung innen worden, hat er den boTswicbt bencken lassen. 
Auch bat der Bapst keiser Friderichs angesicht lassen abconterfeien, 

tiid dem Soldan das vberschickt, damit so er jhm in die hende wurde, 
dafs er jhm nit entgieng, ynd vber das ein verrheterey zuogericht, da 
der keiser auff ein zeit mit seine caplan in grosser hitz sich in einem 
fliessenden wasser erwuscht, dafs er vom Soldan gefangen, vud hinge- 
ftret worden ist, Wiewol der keiser fürgab, er were des Fridericl 
kemmerling, so hat aber der Soldaa, aafii vberaehickter fignr vom Bapst 
erkannt, daß difs der keiser selber war, Vnd biefs auch die Contra- 
factur vnd die brieff des Bapst jhm fürbringen. 

Vom tod dises Friderici seind die Historien vngleich, etliche wol- 
len er sey in einem wasser ertrnncken, da dann difs seine letste wort 
gewesen seien, dafs er gesagt habe : Gebenedeiet sey Gott, der mich 
durch das wasser wider geborn hat, so der will, dafs ich durchs was- 
ser Von diser weit Sol hingenofflen werden, hab ich mich nit zubekla- 
gen. Paulus Emilius nennet disen Bach Selephium, vnd wil der Gaul 
sey mit jhm ins wasser gefallen, vnd die seinen haben jhn autfgeba- 
ben, vnd er sey jhn vndern benden gestorben, vnnd füret diese zeug- 
nus ein von einem Historyschreiber derselben zeit, so Tyrins genannt 
ward. 



KAISER FRIEDRICH. 

AUS ENENKELS WELTCHRONIK. 

bl. 400 b Dö wart keiser Friderich 
gewellet dd gar sicherlich 
und wart so gwaltic, als man seit, 
daz er den pabst üz Röme verjeit 
und bischolf vil und cardinal: 5 

die fluhen alle über al. 
als er dö gewaltic wart, 
dö huop er sich schier an die vart 
und underwant sich der lande 
vil gar äne alle schände. lü 

ich enweiz wie ez dar nach kam 
daz in der päbst in sin aht nam 
und tet in ouch in den bau, 
in und alle sine man. 

doch wart mir daz von im bekaut, 15 

der kriec war über Ceciljen lant. 

Nach der hs. der Leipziger stadtbibliothek. ihre Schreibweise verdient 
weder Wiederholung noch erwähnung ; bei bedeutenderen änderungen 
führe ich ihre lesart an. 8. schier] schon 11. Ich wais nit wie 



